#9tot5: Hier's jou middel-van-die-jaar-motivering! | SARIE
Hier's 'n paar wenke om jou te motiveer vir die res van 2016. Almal se lus vir werk kwyn soos ons die maande aftel na Desember; moenie dink dat jy alleen is nie. Ek hoop een van dié wenke verander jou gevoel oor jou werk en bring daardie lus terug!
Dit is belangrik om tyd in jou jaar te maak om te besin oor jou vordering in jou beroep, jou geluk en jou doelwitte. Career Contessa stel voor dat jy sit en weer vir jouself vra "hoekom". Die antwoord op dié vraag sal dit weer vir jou duidelik maak hoekom jy hou van jou werk, hierdie loopbaan gekies het en wat jou droom was en is.
Last chance to register for tonight's free webinar, "Design Your Career Blueprint For a Successful & Fulfilling Career." Click the #linkinbio to sign-up & you'll also receive the webinar replay and worksheet.
Ek stel Career Contessa en TED-video's voor. Career Contessa kan jy ook op Instagram volg waar hulle elke dag kort wenke deel en jou op hoogte hou van nuwe artikels op hul webtuiste.
En as jy nog nie TED se video's ken nie, klik sommer dadelik hier vir 'n video wat handel oor hoe motivering werk. TED se video's van kenners word die wêreld oor opgeneem en gaan oor enigiets van hoe die diereriem-kalender (zodiac) werk tot hoe jy kan weet dat 'n kind jok.